Roscoe Howells

Roscoe Howells (* 27. október 1919 – † 13. január 2014) bol waleský spisovateľ, historik a novinár. Písal romány, poviedky aj novinové stĺpiky. Vo svojom diele sa nechával inšpirovať rodným Walesom.

 Život 
Narodil sa v obci Saundersfoot v grófstve Pembrokeshire na juhozápade Walesu. Tri týždne po jeho narodení mu zomrela matka. Vo svojich dvanástich rokoch zachránil dvoch topiacich ľudí a dostal cenu Royal Humane Society (stal sa jej vôbec najmladším držiteľom). Neskôr sa venoval farmárčeniu a koncom päťdesiatych rokov začal písať pre noviny Welsh Farm News. Svoju prvú knihu Cliffs of Freedom, ktorá rozpráva príbeh farmárskej rodiny na ostrove Skomer, vydal roku 1961. Neskôr vydal rad ďalších románov, medzi ktoré patrí napríklad Heronsmill pojednávajúci o vidieckom ľude a jeho zvykoch. Jeho predposledný román A Pembrokeshire Pioneer z roku 2007 rozpráva o tesárovi, ktorý mal podľa miestnej legendy vzlietnuť o sedem rokov skôr než Orville Wright. Svoju poslednú knihu There Tis Then vydal vo svojich deväťdesiatich rokoch. Zomrel v januári roku 2014 vo veku 94 rokov. Bol zakladateľom, viceprezidentom a predsedom Pembrokeshireského historického spolku a pôsobil v niekoľkých ďalších organizáciách.

 Dielo 
 Romány 
 Cliffs of Freedom (1961)
 Sounds Between (1968)
 Total Community (1975)
 Old Saundersfoot (1977)
 Heronsmill (1979)
 Crickdam (1987)
 Roseanna (1991)
 Pembrokeshire's Islands (1994)
 Woodreef (2000)
 From Amroth to Utah (2001)
 A Rural Miscellany (2006)
 A Pembrokeshire Pioneer (2007)
 There Tis Then (2009)

 Referencie 

 Zdroj 

Kategória:Waleskí spisovatelia
Kategória:Waleskí novinári
Kategória:Waleskí historici
Kategória:Osobnosti z Pembrokeshire